
OBRAZLOŽENJE
1.
KONTEKST PRIJEDLOGA
1.1.
Ciljevi prijedloga
Ovaj se prijedlog odnosi na sudjelovanje Europske unije, na temelju članka 185. Ugovora o funkcioniranju Europske unije (UFEU), u zajedničkom programu Eurostars-2 (Eurostars-2) koji je poduzelo nekoliko država članica, a koji se nadovezuje na zajednički program Eurostars.
Opći su ciljevi programa Eurostars-2 sljedeći:

promicati tržišno usmjerene međudržavne istraživačke aktivnosti malih i srednjih poduzeća (MSP) koja provode istraživanja
,
, neovisno o području, a posebno onih koja nemaju prethodnog iskustva u međudržavnim istraživanjima, kako bi se na tržište stavili novi ili poboljšani proizvodi, postupci i usluge;

pridonijeti dovršenju Europskog istraživačkog prostora (EIP) te povećati dostupnost, učinkovitost i djelotvornost javnog financiranja za europske MSP-ove koji provode istraživanja ujednačivanjem, usklađivanjem i sinkroniziranjem nacionalnih mehanizama financiranja.
Povećanjem konkurentnosti MSP-ova koji provode istraživanja aktivno će se pridonijeti europskom gospodarskom rastu i stvaranju radnih mjesta kako bi se ostvarili ciljevi strategije Europa 2020.
1.2.
Osnova prijedloga
MSP-ovi su stup europskog gospodarstva i sposobni su znatno pridonijeti rastu i stvaranju radnih mjesta u Europskoj uniji. U EU-u posluje oko 20,7 milijuna MSP-ova. Oni čine više od 98 % svih poduzeća u EU-u, ostvaruju približno 58 % BDV-a EU-a
,
 te zapošljavaju više od 87 milijuna osoba (67 % ukupne zaposlenosti, a u nekim ključnim djelatnostima čak 80 % svih radnih mjesta).
Među tim MSP-ovima inovativni MSP-ovi ističu se kao vrlo dinamična podskupina koja može znatno pridonijeti rastu i zaposlenosti, osobito ako pri provedbi istraživanja i razvoja surađuju na međudržavnoj razini. Međutim, zbog niza tržišnih nedostataka MSP-ovi teško dolaze do privatnih izvora financiranja koji su nužni za istraživanje i razvoj; postojeći nacionalni programi za istraživanje i razvoj vrlo rijetko predviđaju međudržavnu suradnju te nisu dovoljno sinkronizirani i interoperabilni. Osim toga, iako na razini EU-a postoji niz komplementarnih inicijativa za inovativne MSP-ove (npr. financijski instrumenti kao što su instrument podjele rizika i novi instrument za MSP-ove), ne postoji poseban program namijenjen međudržavnom istraživanju i razvoju koje provode MSP-ovi s većim istraživačkim kapacitetima.
Godine 2008. trideset dvije
 europske države koje su bile članice mreže Eureka
 odlučile su primijeniti dosljedan europski pristup za MSP-ove koji provode istraživanja te su uspostavile zajednički program Eurostars. Cilj je programa Eurostars poduprijeti MSP-ove koji provode istraživanja sufinanciranjem njihovih tržišno usmjerenih međudržavnih istraživanja prema načelu „odozdo prema gore” i osiguravanjem pravnog i organizacijskog okvira.
Na temelju Odluke Europskog parlamenta i Vijeća od 9. srpnja 2008.
, Europska unija financijski sudjeluje u programu Eurostars na temelju članka 185. UFEU-a (nekadašnji članak 169. EZ), a njezin doprinos iznosi najviše jednu trećinu stvarno uplaćenih doprinosa sudjelujućih država članica i ostalih sudjelujućih država, uz gornju granicu od 100 milijuna EUR za razdoblje 2008 – 2013. Program Eurostars provodi se putem Tajništva programa Eureka („Tajništvo”), posebne provedbene strukture nadležne za izvršavanje programa, posebice za organizaciju poziva na podnošenje prijedloga, provjeru kriterija prihvatljivosti, stručne preglede i odabir projekata, praćenje projekata i raspoređivanje doprinosa Unije.
Skupina neovisnih stručnjaka
 provela je 2010. privremenu ocjenu
, na koju je Komisija odgovorila Izvješćem o privremenoj ocjeni
 donesenim u travnju 2011. Vijeće za konkurentnost u svojim je zaključcima od 31. svibnja 2011.
 u vezi sa spomenutim dokumentima pozdravilo mišljenje Skupine da je Eurostars dobro usklađen s ciljevima strategije Europa 2020. i dobro se nadopunjuje s mogućnostima međunarodne suradnje koje se MSP-ovima nude u okviru Sedmog okvirnog programa te da je uspješno našao put do MSP-ova koji provode istraživanja i naišao na dobar odaziv ciljne skupine. Ono je također pozdravilo preporuku Skupine da se Eurostars nastavi i nakon 2013. i obvezalo se razmotriti njegov nastavak u općem kontekstu budućeg zajedničkog strateškog okvira za financiranje istraživanja i inovacija.
Vijeće je istaknulo i niz preporuka za poboljšanje programa, među ostalim i potrebu da sudjelujuće države i EU osiguraju dostatna sredstva za financiranje što većeg broja najviše rangiranih projekata koji su zadovoljili kriterije Eurostarsa, potrebu daljnje racionalizacije i usklađivanja provedbenih postupaka i pravila financiranja na nacionalnoj razini kako bi se povećala učinkovitost i djelotvornost programa Eurostars te potrebu stalnog poboljšavanja kvalitete ocjena i prioritetnu važnost ubrzanja sklapanja ugovora.
Ministarska konferencija Eureka donijela je 22. lipnja 2012. u Budimpešti dokument („Budimpeštanski dokument”) kojim su države članice Eureke izrazile interes da podupru nastavak programa Eurostars. U Budimpeštanskom dokumentu utvrđuje se zajednička vizija programa Eurostars-2 i osnova za provedbu spomenutih preporuka iz privremene ocjene. Iznos financijske obveze za razdoblje 2014. – 2020., prema najavama većine država Eurostarsa iz siječnja 2013., bio bi gotovo tri puta viši od iznosa obveza za Eurostars. EU se Budimpeštanskim dokumentom poziva na sudjelovanje u programu Eurostars-2.
U Komisijinu prijedlogu za Obzor 2020.
 predviđena je posebna aktivnost za MSP-ove s većim istraživačkim kapacitetima („Inovacije u MSP-ovima”), čime će se poduprijeti sljedeća faza programa Eurostars koja se provodi u partnerstvu s državama članicama i usmjerava u skladu s preporukama privremene ocjene. To je jedini program u okviru Obzora 2020. koji je posebno namijenjen MSP-ovima koji provode istraživanja, koji je otvoren za sva područja istraživanja i razvoja te ima dodatni učinak na unapređenje integracije nacionalnih programa istraživanja i tako pridonosi dovršenju EIP-a. Zbog svog pristupa „odozdo prema gore” i poduzetničkog usmjerenja Eurostars-2 je s pravom uvršten u dio „Industrijsko vodstvo”. Podupirući projekte od neposredne važnosti za niz vodećih i razvojnih industrijskih tehnologija, znatno će pridonijeti ostvarenju njegovih ciljeva te pomoći inovativnim MSP-ovima s većim istraživačkim kapacitetima da prerastu u vodeće svjetske tvrtke.
2.
REZULTATI SAVJETOVANJA SA ZAINTERESIRANIM STRANAMA I PROCJENE UČINKA
2.1.
Savjetovanje o budućnosti zajedničkog programa Eurostars
U posljednje tri godine proveden je velik broj savjetovanja o programu Eurostars i njegovoj budućnosti. U njemu su sudjelovali svi unutarnji i vanjski dionici. Primjedbe su se među ostalim odnosile na utvrđivanje glavnih problema i prepreka, pitanja supsidijarnosti te moguće opcije u budućnosti i njihove učinke.
U okviru javnog savjetovanja u vezi sa zelenom knjigom Komisije o zajedničkom strateškom okviru za financiranje istraživanja i inovacija u EU-u (Europska komisija, veljača – svibanj 2011.) održano je otvoreno javno savjetovanje o mjerama potpore MSP-ovima i primjeni članka 185. UFEU-a. Eurostars se spominje u 70 od 849 dokumenata o stajalištu primljenih kao odgovor na zelenu knjigu. Više od 80 % organizacija izrazilo je pozitivno mišljenje. Rijetke kritike (10 %) uglavnom su se odnosile na probleme sa sinkronizacijom. Ostale su se primjedbe odnosile na nepoštovanje obveza država članica, usklađivanje pravila financiranja, opseg proračuna i trajanje postupka do sklapanja ugovora.
Otvoreno savjetovanje o zelenoj knjizi popraćeno je dvjema otvorenim radionicama o inovacijama u malim i srednjim poduzećima u Bruxellesu
 u kojima je sudjelovalo 160 sudionika, od stručnjaka za istraživanje i razvoj i teme MSP-ova iz europskih i nacionalnih MSP-ova i industrijskih udruga do predstavnika država članica, tijela izvršne vlasti i nacionalnih kontaktnih točaka za MSP-ove. Dva su glavna zaključka rasprava radionica o opsegu budućeg programa Eurostars-2: kao prvo, programom Eurostars-2 trebalo bi obuhvatiti istu ciljnu skupinu (MSP-ovi koji provode istraživanja) i, kao drugo, sudionici radionice nisu poduprli ideju proširenja opsega programa Eurostars na MSP-ove koji ne provode istraživanja jer broj i veličina nacionalnih programa kojima se podupiru ostale vrste MSP-ova (npr. istraživanja u korist MSP-ova) nisu bili dostatni za stvaranje kritične mase i uspostavu zajedničkog programa na temelju članka 185. UFEU-a.
U kontekstu privremene ocjene koju je provela Skupina neovisnih stručnjaka 2010. obavljeno je i savjetovanje s potencijalnim i stvarnim krajnjim korisnicima projekata financiranih iz programa Eurostars (MSP-ovi i istraživački instituti) i ostalim dionicima
. Skupina je preporučila da se program nastavi uz poboljšanja u skladu s preporukama iz izvješća.
Komisija je 2012. raspravljala o nastavku potpore EU-a programu Eurostars-2 u okviru Koordinacijske skupine za procjenu učinka (Koordinacijska skupina) u kojoj su okupljeni razni odjeli Komisije. Koordinacijska skupina sudjelovala je u planiranju i pripremama za sastavljanje izvješća o procjeni učinka koje je priloženo ovom prijedlogu, posebice u pogledu određenja problema i relevantnosti zajedničkog programa Eurostars za ostale politike EU-a.
2.2.
Opcije
Izvješće o procjeni učinka sadržava sljedeće opcije:
Opcija 1. – Opcija „status quo” (polazna točka)
Ova opcija znači nastavak postojećeg zajedničkog programa Eurostars tijekom sljedećeg programskog razdoblju (2014. – 2020.) u postojećem obliku, uz postojeća provedbena rješenja i ukupni proračun. Sudjelovanje EU-a i financijski doprinos bili bi jednaki kao za Eurostars 1 (financijski doprinos EU-a u okviru Sedmog okvirnog programa iznosi do 100 milijuna EUR). Ta je opcija određena kao polazna točka.
Opcija 2. – Nulta opcija (EU ne sudjeluje u programu Eurostars-2)
Ovom bi se opcijom sudjelovanje EU-a u Eurostarsu i njegov financijski doprinos prekinuli po isteku tekuće faze financiranja (do kraja 2013.). Države članice mogle bi odlučiti žele li nastaviti sudjelovati u Eurostarsu i u kojoj mjeri žele nastaviti sa znanstvenom, upravljačkom i financijskom integracijom.
Opcija 3. – Produbljeno partnerstvo
Produbljeno partnerstvo znači da bi se postojeći zajednički program Eurostars u sljedećem programskom razdoblju nastavio kao inicijativa na temelju članka 185. UFEU-a, ali u poboljšanom formatu na temelju pune provedbe preporuka iz Izvješća o privremenoj ocjeni, uz viši stupanj integracije i šire područje primjene.
Na poticaj odjela Komisije države članice Eureke dogovorile su konkretne mjere za program Eurostars-2 kojima će se ubrzati sklapanje ugovora, dodatno standardizirati pravila i postupci, smanjiti administracija i postići bolja sinkronizacija i integracija financiranja. Države članice su se u svrhu proširenja programa i povećanja broja perspektivnih MSP-ova s većim istraživačkim kapacitetima koji se podupiru programom obvezale znatno povećati financiranje programa. To je odgovor na sve veću potražnju MSP-ova od početka programa i odraz apsorpcijske sposobnosti ciljne skupine programa Eurostars. Stoga bi se i financijski doprinos EU-a na odgovarajući način povećao kako bi se potaknula i dodatno poduprla spomenuta poboljšanja.
2.3.
Rezultati ex ante procjene učinka
U ex ante procjeni učinka zaključeno je da je opcija 3. najpoželjnija opcija s obzirom na djelotvornost u ostvarivanju ciljeva te učinkovitost i dosljednost po svim kriterijima. To u cijelosti podupiru i dionici: 99 % ispitanika koji su sudjelovali u anketi upućenoj svim visokim predstavnicima / koordinatorima nacionalnog projekta u studenome 2012. (odgovorilo je 28 visokih predstavnika i/ili koordinatora nacionalnog projekta iz 22 države članice programa Eureka) smatra da je opcija „novo produbljeno partnerstvo” vrlo prikladna i da može pridonijeti „povećanju konkurentnosti MSP-ova koji provode istraživanje i razvoj”.
U veljači 2012. Odbor za procjenu učinka pregledao je i odobrio izvješće o procjeni učinka. U svojem je mišljenju zatražio poboljšanja izvješća te su ona uzeta u obzir. U izvješću je sada jasnije objašnjen politički kontekst, veza s drugim inicijativama EU-a, preostali problemi i konkretne mjere za njihovo rješavanje te su one direktnije povezane s opcijama. Ciljevi su revidirani kako bi se osigurala čvrsta osnova za mjerenje postignutog napretka programa Eurostars. I na kraju, poboljšana je usporedba opcija u smislu djelotvornosti, učinkovitosti i dosljednosti te su jasnije formulirana stajališta dionika.
3.
PRAVNI ELEMENTI PRIJEDLOGA
3.1.
Pravna osnova
Prijedlog za program Eurostars-2 temelji se na članku 185. UFEU-a, u kojem se navodi da Unija može predvidjeti sudjelovanje Europske unije u programima za istraživanje i razvoj koje poduzima više država članica, uključujući sudjelovanje u strukturama stvorenima za provedbu tih programa.
U komunikaciji „Obzor 2020.”
 navodi se da se „nastavlja [..] i primjena partnerskih pristupa na temelju članaka 185. i 187. Ugovora”.
U članku 20. stavku 2. točki (b) prijedloga uredbe o uspostavi programa Obzor 2020.
 navodi se niz kriterija za određenje javno-javnih partnerstva. Eurostars ispunjuje te kriterije: „Budimpeštanski dokument” o programu Eurostars-2, koji su poduprle sve države Eureke, sadržava (a) jasnu definiciju ciljeva, koji su u skladu s ciljevima Obzora 2020. i širim političkim ciljevima Unije iz odjeljka 1.1., (b) financijske obveze sudjelujućih država, (c) dodanu vrijednost djelovanja na razini Unije, kako je navedeno u odjeljku 3.2., i (d) kritičnu masu s obzirom na veličinu i broj uključenih nacionalnih programa.
3.2.
Načelo supsidijarnosti i proporcionalnosti
Primjenjuje se načelo supsidijarnosti jer prijedlog nije u isključivoj nadležnosti Europske unije. Supsidijarnost je zajamčena jer se prijedlog temelji na članku 185. UFEU-a, u kojem je izričito predviđeno sudjelovanje Unije u programima za istraživanje koje poduzima više država članica, s tim da se svi operativni aspekti kad god je to moguće provode na nacionalnoj razini vodeći računa da se osigura dosljedan pristup zajedničkog programa na europskoj razini.
Države članice ne mogu same dostatno ostvariti ciljeve prijedloga: nacionalni istraživački programi kojima se podupiru MSP-ovi koji provode istraživanja nisu interoperabilni i kompatibilni i tek su rijetki nacionalni programski ciklusi sinkronizirani i provode zajedničke međunarodne stručne preglede.
Eurostars-2 je u skladu s načelom proporcionalnosti jer su države članice same nadležne za provedbu i sve operativne aspekte. Uloga EU-a ograničena je na pružanje poticaja za bolju koordinaciju sudjelujućih programa i usklađivanje pravila i propisa u korist MSP-ova zainteresiranih za međudržavne aktivnosti istraživanja i razvoja, ali i osiguravanje sinergije s relevantnim komplementarnim aktivnostima u okviru Obzora 2020.
Značajna je dodana vrijednost djelovanja Unije jer se sudjelovanjem EU-a omogućuje stvaranje novog pravnog okvira unutar kojeg se financijska sredstva EU-a združuju s nacionalnim sredstvima pod okriljem zajedničke strategije za poticanje zajedničkih međudržavnih projekata za istraživanje i razvoj koje pokreću i vode MSP-ovi koji provode istraživanja. Združivanjem sredstava iz nacionalnih programa i sredstava EU-a postiže se kritična masa kojom se može bolje odgovoriti na izazove s kojima se suočavaju MSP-ovi koji provode istraživanja. To u okviru postojećih struktura Obzora 2020. i nacionalnih programa ne bi bilo moguće. Doprinos Unije odgovara jednoj trećini doprinosa sudjelujućih država.
Predloženom organizacijskom strukturom administrativno se opterećenje svodi na najmanju moguću mjeru jer najveći dio administrativnog posla obavljaju nacionalne agencije pod nadzorom i u okviru opće nadležnosti zajedničke pravne strukture imenovane u tu svrhu.
3.3.
Odabir instrumenta
Predloženi je instrument odluka Europskog parlamenta i Vijeća na temelju članka 185. UFEU-a.
3.4.
Odstupanja od pravila za sudjelovanje u Obzoru 2020.
Prijedlogom su dopuštena odstupanja od niza članaka: članka 14. stavka 5.o provjeri financijske sposobnosti podnositelja zahtjeva, članka 16. stavka 1. o sporazumima o dodjeli bespovratnih sredstava, članka 19. stavka 1. i stavaka 5. do 7. o provedbi djelovanja, članaka 22. do 28. o pravilima za financiranje djelovanja. Ta odstupanja proizlaze iz podjele nadležnosti između Tajništva i nacionalnih financijskih agencija: Tajništvo je zaduženo za primanje, raspodjelu i praćenje doprinosa Europske unije, koji se prosljeđuje krajnjim korisnicima preko nacionalnih financijskih agencija.
To je ponajprije zbog toga što se očekuje da će MSP-ovima, posebnoj ciljnoj skupini programa Eurostars-2, biti lakše postupati prema poznatim pravilima nacionalnog programa financiranja nego prema pravilima EU-a. Time se smanjuju administrativne i pravne prepreke sudjelovanju tih MSP-ova u međudržavnim aktivnostima istraživanja i inovacija jer se primjenjuju nacionalna pravila financiranja, a doprinos Unije i nacionalna javna potpora obuhvaćeni su istim sporazumom o dodjeli bespovratnih sredstava.
Prijedlogom se predviđaju odgovarajuće zaštitne mjere kako bi se osiguralo da posebna provedbena struktura pri dodjeli financijske potpore trećim osobama poštuje načelo jednakog postupanja i transparentnosti te kako bi se zaštitili financijski interesi Unije. Također se predviđa da se detaljne odredbe u tom smislu uključe u sporazum između Unije i posebne provedbene strukture, uključujući snažni poticaj za što brže postupno usklađivanje i ujednačivanje pravila nacionalnih programa.
4.
UTJECAJ NA PRORAČUN
U zakonodavnom financijskom izvještaju koji se dostavlja uz ovu odluku navodi se okvirni utjecaj na proračun. Financijski doprinos Unije programu Eurostars-2 u razdoblju okvirnog programa Obzor 2020. iznosi najviše 287 milijuna EUR, u tekućim cijenama, što uključuje odobrena sredstva EFTA-e. Doprinosi se dodjeljuju u okviru sljedećeg cilja
 iz dijela II. „Industrijsko vodstvo”

„Inovacije u MSP-ovima” 
Odredbama Odluke te sporazuma o delegiranju između Komisije i posebne provedbene strukture mora se osigurati zaštita financijskih interesa EU-a.
U zakonodavnoj financijskoj izjavi koji se dostavlja uz ovu Odluku navodi se okvirni utjecaj na proračun.
5.
OSTALI ELEMENTI
5.1.
Pojednostavnjenje
Prijedlogom se predviđa pojednostavnjenje administrativnih postupaka za javna tijela (na razini EU-a i nacionalnoj razini) i privatne osobe.
Konkretno, primatelji financijskih sredstava za istraživanje iz novog zajedničkog programa moći će koristiti jedinstveni sustav dodjele i isplate uz primjenu poznatih nacionalnih pravila bez posebnog izvješćivanja u odnosu na doprinos Unije.
EU izravno komunicira s posebnom provedbenom strukturom programa Eurostars-2, koja je zadužena za raspoređivanje i praćenje doprinosa Unije te izvješćivanje o njegovu korištenju.
5.2.
Klauzula o preispitivanju/reviziji/vremenskom ograničenju valjanosti
Prijedlog sadržava klauzulu o preispitivanju u skladu s kojom se privremeno preispitivanje provodi nakon tri godine. Ukupno trajanje ograničeno je na sedam godina.
5.3.
Europski gospodarski prostor
Predloženi se akt odnosi na pitanje značajno za EGP te bi ga stoga trebalo proširiti na Europski gospodarski prostor.

ODLUKE EUROPSKOG PARLAMENTA I VIJEĆA
o sudjelovanju Unije u programu za istraživanje i razvoj koji je zajednički poduzelo nekoliko država članica s ciljem podupiranja malih i srednjih poduzeća koja provode istraživanja 
(Tekst značajan za EGP)
EUROPSKI PARLAMENT I VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 185. i drugi stavak članka 188.,
uzimajući u obzir prijedlog Europske komisije,
nakon prosljeđivanja nacrta zakonodavnog akta nacionalnim parlamentima,
uzimajući u obzir mišljenje Europskoga gospodarskog i socijalnog odbora
, 
u skladu s redovnim zakonodavnim postupkom,
budući da:
(1)
Komisija je u svojoj komunikaciji „Europa 2020. – Strategija za pametan, održiv i uključiv rast”
 naglasila potrebu stvaranja povoljnih uvjeta za ulaganje u znanje i inovacije kako bi se postigao pametan, održiv i uključiv rast u Uniji. Strategiju su poduprli Europski parlament i Vijeće.
(2)
Cilj je okvirnog programa za istraživanje i inovacije Obzor 2020. (2014. – 2020.), uspostavljenog Uredbom (EU) br. …/2013 Europskog parlamenta i Vijeća od … 2013.
 (u daljnjem tekstu „okvirni program Obzor 2020.”), postići snažniji učinak na istraživanje i inovacije jačanjem javno-javnih partnerstva, među ostalim i sudjelovanjem Unije u programima koje poduzima više država članica u skladu s člankom 185. Ugovora.
(3)
Odlukom 743/2008/EZ Europskog parlamenta i Vijeća od 9. srpnja 2008. o sudjelovanju Zajednice u programu za istraživanje i razvoj koji je poduzelo nekoliko država članica s ciljem podupiranja istraživanja i razvoja koje provode mala i srednja poduzeća
 Zajednica je odlučila dati financijski doprinos programu Eurostars, zajedničkom programu koji su poduzele sve države članice i pet sudjelujućih država u okviru Eureke, međuvladine inicijative pokrenute 1985. s ciljem promicanja suradnje u području industrijskih istraživanja. 
(4)
Komisija je u travnju 2012. dostavila Europskom parlamentu i Vijeću izvješće o privremenoj ocjeni zajedničkog programa Eurostars
 koju je provela skupina neovisnih stručnjaka dvije godine nakon početka programa. Stručnjaci su općenito zaključili da program Eurostars ispunjuje svoje ciljeve, stvara dodanu vrijednost za europska mala i srednja poduzeća koja provode istraživanja (u daljnjem tekstu „MSP-ovi”) te da bi ga trebalo nastaviti i nakon 2013. Dan je niz preporuka za poboljšanje koje su se uglavnom odnosile na potrebu daljnje integracije nacionalnih programa i poboljšanja operativne uspješnosti kako bi se ubrzalo sklapanje ugovora i povećala transparentnost postupaka. 
(5)
Trebala bi se primjenjivati definicija MSP-a iz Preporuke Komisije 2003/361/EZ od 6. svibnja 2003. o definiciji mikro, malih i srednjih poduzeća
. 
(6)
U skladu s Odlukom Vijeća 2013/…/EU od … 2013 o uspostavi Posebnog programa za provedbu okvirnog programa za istraživanje i inovacije Obzor 2020. (2014. – 2020.)
, može se poduprijeti djelovanje koje se nadovezuje na zajednički program Eurostars i usmjerava ga u skladu s preporukama iz privremene ocjene. 
(7)
Cilj je programa Eurostars-2 (u daljnjem tekstu „Eurostars-2”), koji je usklađen sa strategijom Europa 2020., povezanom vodećom inicijativom „Unija inovacija”
 i inicijativom „Produbljeno partnerstvo za izvrsnost i rast u Europskom istraživačkom prostoru”
, poduprijeti MSP-ove koji provode istraživanja sufinanciranjem njihovih tržišno usmjerenih istraživačkih projekata, neovisno o području. Time će se, kao i aktivnostima koje se provode u okviru cilja „Vodeća i razvojna tehnologija” iz okvirnog programa Obzor 2020., pridonijeti ciljevima iz dijela „Industrijsko vodstvo” tog programa kako bi se ubrzao razvoj tehnologija i inovacija koje su temelj budućnosti poduzeća i koje će inovativnim europskim MSP-ovima omogućiti da se uvrste među vodeće svjetske poduzetnike. U okviru poboljšanja u odnosu na prethodni program Eurostars-2 trebao bi težiti ubrzanju dodjeli bespovratnih sredstava, snažnijoj integraciji, smanjenju administracije te transparentnijem i učinkovitijem upravljanju na dobrobit MSP-ova koji provode istraživanja. 
(8)
Ministarska konferencija Eureka poduprla je u Budimpešti 22. lipnja 2012. stratešku viziju programa Eurostars-2 (u daljnjem tekstu „Budimpeštanski dokument”). Ministri su se obvezali poduprijeti nastavak zajedničkog programa Eurostars nakon njegova završetka 2013. u razdoblju obuhvaćenom okvirnim programom Obzor 2020. To podrazumijeva produbljeno partnerstvo u skladu s preporukama privremene ocjene zajedničkog programa Eurostars. U Budimpeštanskom dokumentu utvrđena su dva glavna cilja programa Eurostars-2. To je, kao prvo, strukturni cilj – veća sinkronizacija i ujednačenost nacionalnih programa istraživanja u području financiranja, što je ključno za ostvarenje Europskog istraživačkog prostora u državama članicama. Kao drugo, to je sadržajni cilj – podupiranje MSP-ova koji provode istraživanja pri sudjelovanju u međudržavnim projektima za istraživanje i inovacije. Budimpeštanskim dokumentom Unija se poziva na sudjelovanje u programu.
(9)
Sudjelujuće države namjeravaju pridonijeti provedbi programa Eurostars-2 u razdoblju koje je njime obuhvaćeno (2014. – 2024.).
(10)
Trebalo bi utvrditi gornju granicu financijskog doprinosa Unije programu Eurostars-2 za trajanja okvirnog programa Obzor 2020. U okviru te gornje granice doprinos Unije trebao bi iznositi jednu trećinu doprinosa sudjelujućih država, kako bi se osigurala kritična masa nužna za zadovoljenje potreba projekata koji zaslužuju financijsku potporu, postigao snažan učinak poluge i osigurala snažnija integracija nacionalnih programa istraživanja sudjelujućih država. 
(11)
U skladu s ciljevima okvirnog programa Obzor 2020. sve države članice i zemlje pridružene okvirnom programu Obzor 2020. trebale bi imati pravo sudjelovanja u programu Eurostars-2.
(12)
Financijski doprinos Unije trebalo bi uvjetovati preuzimanjem formalne obveze sudjelujućih država da pridonose provedbi programa Eurostars-2 i ispunjenjem te obveze. Financijska potpora u okviru programa Eurostars-2 trebala bi se uglavnom dodjeljivati u obliku bespovratnih sredstava za projekte odabrane po pozivima na podnošenje prijedloga organiziranima u okviru programa Eurostars-2. Kako bi ispunile ciljeve programa Eurostars-2, sudjelujuće države moraju osigurati dostatni financijski doprinos za financiranje primjerenog broja prijedloga odabranih u svakom pozivu.
(13)
Za zajedničku provedbu programa Eurostars-2 nužna je provedbena struktura. Sudjelujuće države sporazumjele su se da će Tajništvo programa Eureka (u daljnjem tekstu „Tajništvo”) imenovati provedbenom strukturom programa Eurostars-2. Tajništvo je neprofitna međunarodna udruga na temelju belgijskog prava koja je od 2008. nadležna za provedbu programa Eurostars. Uloga Tajništva nije ograničena na provedbu programa Eurostars – ono je istodobno tajništvo inicijative Eureka, koja ima vlastitu upravnu strukturu za upravljanje projektima Eureka izvan programa Eurostars. Unija, koju zastupa Komisija, jedan je od pokretača inicijative Eureka i punopravni član udruge Tajništvo Eureke. 
(14)
Kako bi se ostvarili ciljevi programa Eurostars-2, Tajništvo bi trebalo biti zaduženo za organizaciju poziva na podnošenje prijedloga, provjeru kriterija prihvatljivosti, stručne preglede, odabir i praćenje projekata te raspoređivanje doprinosa Unije. Prijedlozi bi se trebali ocjenjivati na središnjoj razini; ocjenjivanje bi trebali provoditi neovisni vanjski stručnjaci u okviru nadležnosti Tajništva po pozivima na podnošenje prijedloga. Popis redoslijeda projekata trebao bi biti obvezujući za sudjelujuće države u pogledu raspoređivanja sredstava iz financijskog doprinosa Unije i doprinosa sudjelujućih država.
(15)
Općenito, program bi kao istinski zajednički program s povećanom znanstvenom, upravljačkom i financijskom sinkronizacijom trebao pokazati vidljiv napredak prema daljnjem ujednačivanju i sinkronizaciji nacionalnih programa za istraživanje i inovacije. Zajedničkim određenjem i provedbom aktivnosti trebala bi se postići snažnija znanstvena integracija i tako osigurati izvrsnost i snažan učinak odabranih projekata. Upravljačkom integracijom trebalo bi osigurati daljnje poboljšanje operativne izvrsnosti i odgovornosti za program. Snažnija financijska integracija trebala bi se temeljiti na primjerenom financijskom doprinosu sudjelujućih država programa Eurostars-2 (ukupno i godišnje) te visokom stupnju sinkronizacije na nacionalnoj razini. To bi trebalo postići postupnim usklađivanjem nacionalnih pravila financiranja. 
(16)
Financijskim doprinosom Unije trebalo bi upravljati u skladu s načelom dobrog financijskog upravljanja te pravilima o neizravnom upravljanju iz Uredbe (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije
 i Delegirane uredbe Komisije (EU) br. 1268/2012 od 29. listopada 2012. o pravilima primjene Uredbe (EU, Euratom) br. 966/2012 
. 
(17)
Komisija bi radi zaštite financijskih interesa Unije trebala imati pravo smanjiti, obustaviti ili prekinuti financijski doprinos Unije ako se program Eurostars-2 ne provodi primjereno ili se provodi djelomično ili kasni ili ako sudjelujuće države ne pridonose, djelomično pridonose ili kasne s doprinosom financiranju programa Eurostars-2. Ta bi prava trebalo predvidjeti u sporazumu o delegiranju između Unije i Tajništva. 
(18)
Na sudjelovanje u neizravnim djelovanjima koja se financiraju iz programa Eurostars-2 primjenjuje se Uredba (EU) br. .../2013 Europskog parlamenta i Vijeća od …2013. o pravilima za sudjelovanje u okvirnom programu za istraživanje i inovacije Obzor 2020. (2014. – 2020.) i širenje rezultata
. Međutim, zbog posebnih operativnih potreba programa Eurostars-2 potrebno je predvidjeti odstupanja od te Uredbe u skladu s člankom 1. stavkom 3. Uredbe [Pravila za sudjelovanje u Obzoru 2020. i širenje rezultata].
(19)
Kako bi se olakšalo sudjelovanje MSP-ova koji su uglavnom naviknuti na nacionalne kanale i koji bi inače svoje istraživačke aktivnosti provodili isključivo unutar državnih granica, financijski doprinos iz programa Eurostars-2 trebao bi se dodjeljivati u skladu s poznatim pravilima nacionalnih programa, na temelju sporazuma o financiranju kojima izravno upravljaju nacionalna tijela, a kojima su obuhvaćena i financijska sredstva Unije i odgovarajuća nacionalna sredstva. Stoga bi trebalo predvidjeti odstupanje od članka 14. stavka 5., članka 16. stavka 1., članka 19. stavka 1. i stavaka 5. do 7. te članaka 22. do 28. Uredbe (EU) br. … [Pravila za sudjelovanje u Obzoru 2020. i širenje rezultata].
(20)
Revizije primatelja sredstava Unije dodijeljenih u okviru programa Eurostars-2 trebalo bi provoditi u skladu s Uredbom (EU) br. …/2013 Europskog parlamenta i Vijeća od… 2013. [Pravila za sudjelovanje u Obzoru 2020. i širenje rezultata]. 
(21)
Financijske interese Unije trebalo bi zaštititi proporcionalnim mjerama tijekom cijelog ciklusa rashoda, uključujući sprečavanje, otkrivanje i ispitivanje nepravilnosti, povrat izgubljenih, pogrešno isplaćenih ili nepravilno upotrijebljenih sredstava te, prema potrebi, administrativne i financijske sankcije u skladu s Uredbom (EU, Euratom) br. 966/2012.
(22)
Komisija bi trebala provesti privremenu ocjenu, kojom će se posebno ocijeniti kvaliteta i učinkovitost programa Eurostars-2 i napredak u odnosu na postavljene ciljeve, i konačnu ocjenu te sastaviti izvješće o tim ocjenama. 
(23)
Tajništvo i sudjelujuće države trebali bi dostaviti Komisiji na zahtjev sve informacije koje su joj potrebne za sastavljanje izvješća o ocjeni programa Eurostars-2. 
(24)
Budući da države članice zbog nedostatka međudržavne dimenzije i komplementarnosti i interoperabilnosti nacionalnih programa ne mogu same dostatno ostvariti ciljeve ove Odluke, tj. poduprijeti međudržavne istraživačke aktivnosti koje provode MSP-ovi s većim istraživačkim kapacitetima i pridonijeti integraciji, ujednačivanju i sinkronizaciji nacionalnih programa za financiranje istraživanja, i da se stoga ti ciljevi zbog opsega i učinka djelovanja mogu bolje ostvariti na razini Unije, Unija može donijeti mjere u skladu s načelom supsidijarnosti iz članka 5. Ugovora o Europskoj uniji. U skladu s načelom proporcionalnosti, kako je utvrđeno u navedenom članku, ova Odluka ne prelazi ono što je potrebno za ostvarivanje tih ciljeva,
DONIJELI SU OVU ODLUKU:
Članak 1.
Predmet
Ovom se Odlukom utvrđuju pravila sudjelovanja Unije u drugom programu za istraživanje i razvoj koji je zajednički poduzelo nekoliko država članica s ciljem podupiranja malih i srednjih poduzeća (MSP) koja provode istraživanja (u daljnjem tekstu „Eurostars-2”) i uvjeti njezina sudjelovanja. 
Članak 2.
Definicije
Za potrebe ove Odluke primjenjuju se sljedeće definicije:
(1)
„MSP” znači mikro, mala i srednja poduzeća kako su definirana u Preporuci Komisije 2003/361/EZ u verziji od 6. svibnja 2003.;
(2)
„MSP koji provodi istraživanja” jest MSP koji ulaže barem 10 % prometa u aktivnosti istraživanja i razvoja ili kojemu barem 10 % ekvivalenata punog radnog vremena otpada na aktivnosti istraživanja i razvoja.
Članak 3.
Ciljevi
Program Eurostars-2 ima sljedeće ciljeve:
(1)
promicanje istraživačkih aktivnosti koje ispunjuju sljedeće uvjete:
(a)
aktivnosti se provode međudržavnom suradnjom MSP-ova koji provode istraživanja uz sudjelovanje ili bez sudjelovanja drugih subjekata u inovacijskom lancu (npr. sveučilišta, istraživačke organizacije); 
(b)
očekuje se da će se rezultati aktivnosti staviti na tržište najkasnije dvije godine nakon završetka aktivnosti; 
(2)
povećanje dostupnosti, učinkovitosti i djelotvornosti javnog financiranja za europske MSP-ove ujednačivanjem, usklađivanjem i sinkroniziranjem nacionalnih mehanizama financiranja sudjelujućih država;
(3)
promicanje sudjelovanja MSP-ova bez prethodnog iskustva u međudržavnim istraživanjima.
Članak 4.
Sudjelovanje u programu Eurostars-2
1.
Unija sudjeluje u programu Eurostars-2, koji su zajednički poduzeli Belgija, Bugarska, Češka Republika, Danska, Njemačka, Estonija, Irska, Grčka, Španjolska, Francuska, Hrvatska, Italija, Cipar, Latvija, Litva, Luksemburg, Mađarska, Malta, Nizozemska, Austrija, Poljska, Portugal, Rumunjska, Slovenija, Slovačka, Finska, Švedska i Ujedinjena Kraljevina te Island, Izrael, Norveška, Švicarska i Turska (u daljnjem tekstu „sudjelujuće države”), u skladu s uvjetima iz ove Odluke.
2.
Ostale države članice i sve druge zemlje pridružene okvirnom programu za istraživanje i inovacije Obzor 2020. (2014. – 2020.) uspostavljenom Uredbom (EU) br. …/2013 … (u daljnjem tekstu „okvirni program Obzor 2020.”) mogu sudjelovati u programu Eurostars-2 ako ispunjuju uvjet iz članka 6. stavka 1. točke (c) ove Odluke. Te države članice i pridružene zemlje koje ispunjuju taj uvjet smatraju se sudjelujućim državama za potrebe ove Odluke.
Članak 5.
Financijski doprinos Unije
1.
Financijski doprinos Unije programu Eurostars-2, uključujući odobrena sredstva EFTA-e, iznosi najviše 287 milijuna EUR
. Doprinos se isplaćuje iz odobrenih sredstava općeg proračuna Unije raspoređenih za odgovarajuće dijelove Posebnog programa za provedbu okvirnog programa Obzor 2020. uspostavljenog Odlukom … /2013/EU u skladu s člankom 58. stavkom 1. točkom (c) podtočkom (vi) i člancima 60. i 61. Uredbe (EU, Euratom) br. 966/2012.
2.
Doprinos Unije odgovara jednoj trećini doprinosa sudjelujućih država iz članka 7. stavka 1. točke (a), a u svakom slučaju ne može biti veći od iznosa utvrđenog u stavku 1. On uključuje administrativne i operativne troškove.
3.
Najviše 2 % financijskog doprinosa Unije može se koristiti kao doprinos administrativnim troškovima programa Eurostars-2. Sudjelujuće države snose sve ostale administrativne troškove potrebne za provedbu programa Eurostars-2.
Članak 6.
Uvjeti za financijski doprinos Unije
1.
Financijski doprinos Unije podložan je sljedećim uvjetima:
(a)
da sudjelujuće države dokažu da su program Eurostars-2 uspostavile u skladu s ciljevima iz članka 3.;
(b)
da sudjelujuće države ili organizacije koje one odrede imenuju Tajništvo programa Eureka (Eureka Secretariat AISBL) (u daljnjem tekstu „Tajništvo”) strukturom nadležnom za provedbu programa Eurostars-2 te za primanje, raspoređivanje i praćenje financijskog doprinosa Unije;
(c)
da se sve sudjelujuće države obvežu pridonijeti financiranju programa Eurostars-2;
(d)
da Tajništvo dokaže sposobnost provođenja programa Eurostars-2, uključujući primanje, raspoređivanje i praćenje financijskog doprinosa Unije, u okviru neizravnog upravljanja proračunom Unije u skladu s člancima 58., 60. i 61. Uredbe (EU, Euratom) br. 966/2012; 
(e)
da se za program Eurostars-2 uspostavi model upravljanja u skladu s Prilogom II.
2.
Doprinos Unije tijekom provođenja programa Eurostars-2 podložan je i sljedećim uvjetima:
(a)
da Tajništvo provede ciljeve programa Eurostars-2 iz članka 3. i aktivnosti iz Priloga I. u skladu s pravilima za sudjelovanje i širenje rezultata iz članka 8.; (b)
da se zadrži prikladan i učinkovit model upravljanja u skladu s Prilogom II.;
(c)
da Tajništvo poštuje zahtjeve izvješćivanja iz članka 60. stavka 5. Uredbe (EU, Euratom) br. 966/2012;
(d)
da sudjelujuće države isplate financijski doprinos svim sudionicima projekata programa Eurostars-2 odabranih za financiranje po pozivima na podnošenje prijedloga organiziranima u okviru programa Eurostars-2, u skladu s obvezama iz stavka 1. točke (c);
(e)
da se financijska sredstva iz nacionalnih proračuna za projekte Eurostars-2 i financijski doprinos Unije raspoređuju u skladu s popisima redoslijeda projekata;
(f)
da se dokaže vidljiv napredak u znanstvenoj, upravljačkoj i financijskoj integraciji utvrđivanjem minimalnih ciljeva operativne uspješnosti ključnih točaka za provedbu programa Eurostars-2.
Članak 7. 
Doprinos sudjelujućih država
1.
Doprinos sudjelujućih država obuhvaća sljedeće financijske doprinose:
(a)
sufinanciranje odabranih projekata programa Eurostars-2, uglavnom bespovratnim sredstvima;
(b)
financijski doprinos administrativnim troškovima projekta Eurostars-2 koji nisu pokriveni doprinosom Unije iz članka 5. stavka 3.
2.
Svaka sudjelujuća država imenuje nacionalno financijsko tijelo koje upravlja financijskom potporom za nacionalne sudionike programa Eurostars-2 u skladu s člankom 8.
Članak 8.
Pravila za sudjelovanje i širenje rezultata
1.
Tajništvo se smatra financijskim tijelom za potrebe Uredbe (EU) br. ... [Pravila za sudjelovanje u Obzoru 2020. i širenje rezultata].
2.
Odstupajući od članka 14. stavka 5. Uredbe (EU) br. ... [Pravila za sudjelovanje u Obzoru 2020. i širenje rezultata], Tajništvo provjerava financijsku sposobnost svih podnositelja zahtjeva.
3.
Odstupajući od članka 16. stavka 1. Uredbe (EU) br. … [Pravila za sudjelovanje u Obzoru 2020. i širenje rezultata], sporazume o dodjeli bespovratnih sredstava s korisnicima neizravnog djelovanja potpisuju nadležna nacionalna financijska tijela.
4.
Odstupajući od članka 19. stavka 1. i stavaka 5. do 7. te članaka 22. do 28. Uredbe (EU) br. … [Pravila za sudjelovanje u Obzoru 2020. i širenje rezultata], na bespovratna sredstva kojima upravljaju nacionalna financijska tijela primjenjuju se pravila financiranja sudjelujućih nacionalnih programa.
Članak 9. 
Provedba programa Eurostars-2 
1.
Program Eurostars-2 provodi se na temelju godišnjih planova rada. 
2.
Financijska potpora u okviru programa Eurostars-2 uglavnom se dodjeljuje u obliku bespovratnih sredstava sudionicima po pozivu na podnošenje prijedloga.
Članak 10.
Sporazumi između Unije i Tajništva
1.
Komisija u ime Unije s Tajništvom sklapa sporazum o delegiranju i godišnje sporazume o prijenosu sredstava podložno pozitivnoj ex ante ocjeni Tajništva u skladu s člankom 61. stavkom 1. Uredbe (EU, Euratom) br. 966/2012.
2.
Sporazum o delegiranju iz stavka 1. sklapa se u skladu s člankom 58. stavkom 3. te člancima 60. i 61. Uredbe (EU, Euratom) br. 966/2012 i člankom 40. Delegirane uredbe (EU) br. 1268/2012. U njemu se utvrđuje sljedeće: 
(a)
zahtjevi za Tajništvo u vezi s pokazateljima uspješnosti iz Priloga II. Odluci (EU) br. ... [Posebni program za provedbu okvirnog programa Obzor 2020.]; 
(b)
zahtjevi u pogledu doprinosa Tajništva praćenju iz Priloga III. Odluci (EU) br. [Posebni program za provedbu okvirnog programa Obzor 2020.]; 
(c)
posebni pokazatelji uspješnosti u vezi s radom Tajništva; 
(d)
zahtjevi za Tajništvo u pogledu dostave informacija o administrativnim troškovima i detaljnih brojki u vezi s provedbom programa Eurostars-2;
(e)
pojedinosti u vezi s dostavom podataka koji su potrebni kako bi Komisija mogla ispuniti svoju obvezu širenja rezultata i izvješćivanja;
(f)
obveza Tajništva da prije bilo kakvog prijenosa financijskog doprinosa Unije potpiše bilateralni sporazum s nacionalnim financijskim tijelom kojim se utvrđuju minimalni ciljevi operativne uspješnosti i ključne točke u provedbi programa Eurostars-2. 
Članak 11.
Prekid, smanjenje ili obustava financijskog doprinosa Unije
1.
Ako se program Eurostars-2 ne provodi ili se provodi neprimjereno, djelomično ili sa zakašnjenjem, Komisija može prekinuti, razmjerno smanjiti ili obustaviti financijski doprinos Unije u skladu sa stvarnom provedbom programa Eurostars-2.
2.
Ako sudjelujuće države ne pridonose, djelomično pridonose ili kasne s doprinosom financiranju programa Eurostars-2, Komisija može prekinuti, razmjerno smanjiti ili obustaviti financijski doprinos Unije, uzimajući u obzir iznos sredstava koja su sudjelujuće države rasporedile za provedbu programa Eurostars-2. 
Članak 12.
Ex post revizije 
1.
Tajništvo će se pobrinuti da nadležna nacionalna financijska tijela provode ex post revizije rashoda neizravnih djelovanja u skladu s člankom 23. Uredbe (EU) br. … [okvirni program Obzor 2020.] 
2.
Komisija može odlučiti sama provesti revizije iz stavka 1. 
Članak 13.
Zaštita financijskih interesa Unije
1.
Komisija poduzima sve što je potrebno kako bi osigurala zaštitu financijskih interesa Unije pri provođenju djelovanja koja se financiraju na temelju ove Odluke, uključujući primjenu preventivnih mjera protiv prijevara, korupcije i drugih nezakonitih radnji, učinkovite provjere i, ako se utvrde nepravilnosti, povrat pogrešno plaćenih iznosa te, prema potrebi, učinkovite, proporcionalne i odvraćajuće administrativne i financijske sankcije.
2.
Tajništvo osoblju Komisije i drugim osobama koje ona ovlasti te Revizorskom sudu omogućuje pristup svojim lokacijama i prostorima te svim informacijama koje su im potrebne za provedbu revizija, uključujući informacije u elektroničkom obliku.
3.
Europski ured za borbu protiv prijevara (OLAF) može provoditi istrage, uključujući provjere i inspekcije na licu mjesta, u skladu s odredbama i postupcima iz Uredbe Vijeća (Euratom, EZ) br. 2185/96
 i Uredbe (EZ) br. 1073/1999 Europskog parlamenta i Vijeća
 radi otkrivanja prijevara, korupcije i drugih nezakonitih radnji koje utječu na financijske interese Unije, a počinjene su u vezi sa sporazumima, odlukama ili ugovorima financiranima na temelju ove Odluke.
4.
Ugovori, sporazumi i odluke o dodjeli bespovratnih sredstava koji proizlaze iz provedbe ove Odluke sadržavaju odredbe kojima se Komisija, Revizorski sud, OLAF i Tajništvo izričito ovlašćuju da provode takve revizije i istrage u okviru svojih nadležnosti. 
5.
Pri provedbi programa Eurostars-2 sudjelujuće države poduzimaju sve zakonodavne, regulatorne, upravne i druge mjere potrebne za zaštitu financijskih interesa Unije, a posebno za osiguranje punog povrata svih iznosa dugovanih Uniji, u skladu s Uredbom (EU, Euratom) br. 966/2012 i Delegiranom uredbom (EU) br. 1268/2012.
Članak 14.
Dostava informacija
1.
Tajništvo na zahtjev Komisije dostavlja sve informacije koje su potrebne za sastavljanje izvješća iz članka 15.
2.
Sudjelujuće države dostavljaju Komisiji preko Tajništva sve informacije koje zatraže Europski parlament, Vijeće ili Revizorski sud u vezi s financijskim upravljanjem programom Eurostars-2. 
3.
Informacije iz stavka 2. Komisija uključuje u izvješća iz članka 15.
Članak 15.
Ocjenjivanje
1.
Komisija će do 31. prosinca 2017. provesti privremenu ocjenu programa Eurostars-2. Komisija sastavlja izvješće o toj ocjeni koje sadržava zaključke i zapažanja Komisije. Komisija će to izvješće dostaviti Europskom parlamentu i Vijeću do 30. lipnja 2018.
2.
Komisija će po završetku sudjelovanja Unije u programu Eurostars-2, a najkasnije 31. prosinca 2022., provesti konačnu ocjenu programa Eurostars-2. Komisija sastavlja izvješće o toj ocjeni koje sadržava rezultate ocjene. Komisija izvješće dostavlja Europskom parlamentu i Vijeću.
Članak 16.
Stupanje na snagu
Ova Odluka stupa na snagu dvadesetog dana od dana objave u Službenom listu Europske unije. 
Članak 17.
Adresati
Ova je Odluka upućena državama članicama.
Sastavljeno u Bruxellesu
Za Europski parlament
Za Vijeće
Predsjednik
Predsjednik

PRILOG I.

PROVEDBA
1.
Tajništvo kontinuirano organizira otvorene pozive na podnošenje prijedloga s rokovima za dodjelu financijske potpore neizravnim djelovanjima.
2.
Podnositelji zahtjeva podnose projektne prijedloge Tajništvu kao jedinstvenoj ulaznoj točki. 
3.
Tajništvo nakon zatvaranja poziva na podnošenje prijedloga obavlja provjeru prihvatljivosti na središnjoj razini na temelju kriterija prihvatljivosti utvrđenih u godišnjem planu rada. Sudjelujuće države ne mogu uvesti drukčije ili dodatne kriterije prihvatljivosti.
4.
Tajništvo provjerava financijsku sposobnost sudionika prema jasnim i transparentnim zajedničkim pravilima. 
5.
Prihvatljive prijedloge ocjenjuje skupina neovisnih vanjskih stručnjaka na središnjoj razini i sastavlja popis redoslijeda u skladu s kriterijima iz članka 14. stavka 1. Uredbe (EU) br. … [Pravila za sudjelovanje u Obzoru 2020. i širenje rezultata], na temelju transparentnih postupaka.
6.
Tajništvo utvrđuje postupak preispitivanja ocjene u skladu s člankom 15. Uredbe (EU) br. ... [Pravila za sudjelovanje u Obzoru 2020. i širenje rezultata]. 
7.
Popis redoslijeda, koji Skupina na visokoj razini Eurostars-2 iz Priloga II. odobrava u cjelini, obvezujući je pri raspoređivanju sredstava iz nacionalnih proračuna za projekte Eurostars-2.
8.
Nakon odobrenja popisa redoslijeda svaka sudjelujuća država financira sudionike odabranih projekata iz svoje države putem nacionalnog financijskog tijela koje je za to odredila, ulažući sve potrebne napore kako bi osigurala financiranje 50 najviše rangiranih projekata i barem 50 do 75 % projekata koji su prešli prag. Financijski doprinos za sudionike izračunava se u skladu s pravilima financiranja nacionalnog programa sudjelujuće države programa Eurostars-2. Tajništvo prosljeđuje financijski doprinos Unije nacionalnim financijskim tijelima pod uvjetom da su ona uplatila svoj financijski doprinos za projekte. 
9.
Financiraju se svi prihvatljivi sudionici projekta odabranog na središnjoj razini. Nacionalna financijska tijela odobravaju financijsku potpora sudionicima projekta odabranog na središnjoj razini prema načelima jednakog postupanja, transparentnosti i sufinanciranja.
10.
Tajništvo je nadležno za ocjenjivanje prijedloga, obavješćivanje nacionalnih financijskih tijela, koordiniranje procesa sinkronizacije, praćenje projekata s pomoću izvješćivanja i revizija koje provode nacionalna financijska tijela te izvješćivanje Komisije, vodeći računa o brzini dodjele bespovratnih sredstava. Ono također poduzima potrebne mjere u svrhu priznanja doprinosa Unije programu Eurostars-2, uključujući doprinos pojedinačnim projektima. Koristeći logotip Obzora 2020. u svim materijalima koje objavljuje u vezi s programom Eurostars-2, uključujući tiskane i elektroničke publikacije, ono promiče vidljivost tog doprinosa.

11.
Tajništvo sklapa bilateralne sporazume s nacionalnim financijskim tijelima u vezi s programom Eurostars-2. U tim se sporazumima utvrđuju obveze ugovornih stranaka u skladu s pravilima, ciljevima i načinima provedbe programa Eurostars-2. Bilateralni sporazumi o programu Eurostars-2 sadržavaju pravila za prijenos doprinosa Unije i minimalne operativne ciljeve te nacionalne etapne ključne točke za daljnju integraciju i sinkronizaciju nacionalnih programa, uključujući ubrzavanje postupka dodjele bespovratnih sredstava u skladu s [Pravila za sudjelovanje i][Financijska uredba]. Te ciljeve i ključne točke dogovara Skupina na visokoj razini Eurostars-2 u savjetovanju s Europskom komisijom. Potpisivanje bilateralnog sporazuma o programu Eurostars-2 i poštovanje operativnih ciljeva i ključnih točaka preduvjet su za prijenos doprinosa Unije nacionalnim financijskim tijelima. 
12.
Osim toga organiziraju se aktivnosti mrežnog povezivanja i razmjena dobre prakse među sudjelujućim državama kako bi se potaknula čvršća integracija na znanstvenoj, upravljačkoj i financijskoj razini.
13.
Među ostalim aktivnostima predviđene su aktivnosti posredovanja, promicanja programa i mrežnog povezivanja s ostalim dionicima (ulagatelji, istraživači, inovatori, posrednici), uglavnom kako bi se obuhvatilo što više korisnika u svim sudjelujućim državama i uključili MSP-ovi bez prethodnog iskustva u međudržavnim istraživačkim projektima. 
PRILOG II.
UPRAVLJANJE PROGRAMOM EUROSTARS-2
1.
Programom Eurostars-2 upravlja Tajništvo. Tajništvo je međunarodna neprofitna udruga prema belgijskom pravu (Aisbl) koju su 1997. osnovale države članice programa EUREKA i Europska unija, koju zastupa Komisija. 
Voditelj Tajništva kao njegov pravni zastupnik odgovoran je za provedbu programa Eurostars-2, uključujući sljedeće:
(a)
izradu godišnjeg proračuna za pozive na podnošenje prijedloga, središnju organizaciju zajedničkih poziva na podnošenje prijedloga i primanje prijedloga kao jedinstvena ulazna točka; središnju organizaciju provjere prihvatljivosti i ocjenjivanja prijedloga u skladu sa zajedničkim kriterijima prihvatljivosti i ocjenjivanja, središnju organizaciju izbora prijedloga za financiranje i praćenje projekata, uključujući popratne mjere; primanje, raspoređivanje i praćenje doprinosa Unije;
(b)
prikupljanje potrebnih informacija od nacionalnih financijskih tijela za prijenos doprinosa Unije;
(c)
promicanje programa Eurostars-2;
(d)
izvješćivanje Skupine na visokoj razini Eurostars-2 i Komisije o programu Eurostars-2 i napretku prema daljnjoj integraciji;
(e)
obavješćivanje mreže Eureka o aktivnostima programa Eurostars-2;
(f)
potpisivanje sporazuma o delegiranju s Komisijom, bilateralnih sporazuma s nacionalnim financijskim tijelima te ugovora sa stručnjacima koji ocjenjuju podnesene zahtjeve u okviru programa Eurostars-2;
(g)
donošenje godišnjeg plana rada programa Eurostars-2 uz prethodnu suglasnost Skupine na visokoj razini Eurostars-2 i Komisije. 
2.
Skupina na visokoj razini Eurostars-2, sastavljena od nacionalnih predstavnika država koje sudjeluju u programu Eurostars-2 u Skupini na visokoj razini EUREKA, nadzire poslovanje Tajništva u vezi s programom Eurostars-2, uključujući sljedeće:
(a)
nadzor nad provedbom programa Eurostars-2;
(b)
imenovanje članova savjetodavne skupine programa Eurostars-2 (u daljnjem tekstu „Savjetodavna skupina”);
(c)
odobravanje godišnjeg plana rada;
(d)
odobravanje popisa redoslijeda projekata Eurostars-2 koji će se financirati i donošenje odluke o sklapanju ugovora.
Unija, koju zastupa Komisija, ima status promatrača u Skupini na visokoj razini Eurostars-2. Komisiji se upućuje poziv za sudjelovanje u sastancima i dostavljaju svi dokumenti u vezi s tim sastancima te ona može sudjelovati u raspravi.
Sve države članice programa EUREKA koje ne sudjeluju u programu Eurostars-2 imaju pravo slati svoje predstavnike na sastanke Skupine na visokoj razini Eurostars-2 u svojstvu promatrača.
3.
Savjetodavna skupina sastavljena je od koordinatora nacionalnog projekta EUREKA (osobe u nacionalnom tijelu izvršne vlasti ili agenciji zadužene za upravljanje programom Eureka/Eurostars na operativnoj razini i za promicanje programa Eurostars-2 u sudjelujućim državama) iz sudjelujućih država. Komisija ima pravo slati svoje predstavnike na sastanke savjetodavne skupine u svojstvu promatrača. Sastancima savjetodavne skupine predsjeda Tajništvo.
Savjetodavna skupina savjetuje Tajništvo i Skupinu na visokoj razini Eurostars-2 u pogledu mjera za provedbu programa Eurostars-2.
4.
Nacionalno financijsko tijelo zaduženo je za upravljanje financijskom potporom nacionalnim sudionicima. 

ZAKONODAVNI FINANCIJSKI IZVJEŠTAJ
1.
OKVIR PRIJEDLOGA/INICIJATIVE
1.1.
Naslov prijedloga/inicijative
Sudjelovanje Unije u programu za istraživanje i razvoj koji je zajednički poduzelo nekoliko država članica s ciljem podupiranja malih i srednjih poduzeća koja provode istraživanja.
1.2.
Područja politike o kojima je riječ u strukturi ABM/ABB

Istraživanje i tehnološki razvoj:
OBZOR 2020. – Industrijsko vodstvo – Inovacije u MSP-ovima
1.3.
Vrsta prijedloga/inicijative
( Prijedlog/inicijativa odnosi se na novo djelovanje
( Prijedlog/inicijativa odnosi se na novo djelovanje nakon pilot-projekta / pripremnog djelovanja

( Prijedlog/inicijativa odnosi se na produženje postojećeg djelovanja
( Prijedlog/inicijativa odnosi se na preusmjereno djelovanje
1.4.
Ciljevi
1.4.1.
Komisijini višegodišnji strateški ciljevi koji se žele postići prijedlogom/inicijativom
Opći je cilj ovog zakonodavnog prijedloga potaknuti gospodarski rast u Europi i stvaranje radnih mjesta jačanjem konkurentnosti malih i srednjih poduzeća koja provode istraživanja (MSP) i tako pridonijeti ciljevima strategije Europa 2020. 
To će se postići na sljedeći način:
(1) promicanjem tržišno usmjerenih međudržavnih istraživačkih aktivnosti MSP-ova koji provode istraživanja, neovisno o području, kako bi se na tržište stavili novi ili poboljšani proizvodi, postupci i usluge; 
(2) doprinosom dovršenju EIP-a i povećanjem dostupnosti, učinkovitosti i djelotvornosti javnog financiranja za europske MSP-ove koji provode istraživanja ujednačivanjem, usklađivanjem i sinkroniziranjem nacionalnih mehanizama financiranja.
1.4.2.
Posebni ciljevi i aktivnosti ABM/ABB
Posebni cilj br. 3.1. Inovacije u malim i srednjim poduzećima
Posebni cilj „inovacija u malim i srednjim poduzećima” u okviru prioriteta „Industrijsko vodstvo” jest potaknuti rast povećanjem razine inovacija u MSP-ovima i zadovoljenjem njihovih različitih inovacijskih potreba tijekom cijelog inovacijskog ciklusa, neovisno o vrsti inovacija, kako bi se povećao broj međunarodno aktivnih MSP-ova koji ostvaruju snažni rast.
U okviru zajedničkog programa Eurostars-2 združuju se financijska sredstva Unije s nacionalnim i privatnim izvorima financiranja kako bi se poduprla tržišno usmjerena istraživanja koja se provode u okviru međudržavnih projekata koje pokreću i vode MSP-ovi koji provode istraživanja.
S ovim je posebnim ciljem povezan cilj uspostave i provođenja programa Eurostars-2 te projekti istraživanja i razvoja koje vode MSP-ovi koji provode istraživanja kao njegov glavni output.
Aktivnost ABM/ABB: 08- Istraživanje i inovacije
1.4.3.
Očekivani rezultati i učinak
Navesti učinke koje bi prijedlog/inicijativa trebali imati na korisnike / ciljne skupine.
Poduzetnici koji sudjeluju u projektima Eurostars trebali bi biti sposobni razviti nove proizvode, postupke i usluge te znatno ojačati svoj konkurentski položaj na europskom i globalnom tržištu.
Očekivani učinak (u prosjeku tri godine po završetku projekata Eurostars) jest povećanje prometa od 10 milijuna EUR i prosječno 25 novih radnih mjesta na svaki milijun eura javnih sredstava te stavljanje na tržište tri nova ili poboljšana proizvoda, postupka ili usluge.
1.4.4.
Pokazatelji rezultata i učinka
Navesti pokazatelje za praćenje provedbe prijedloga/inicijative.
Posebna upravljačka struktura prati pokazatelje rezultata i učinka utvrđene za posebni cilj „Inovacije u MSP-ovima” u okvirnom programu za istraživanje i inovacije Obzor 2020. i o njima svake godine izvješćuje Komisiju.
Posebna upravljačka struktura prati pokazatelje rezultata i učinka utvrđene za posebni cilj „Inovacije u MSP-ovima” u okvirnom programu za istraživanje i inovacije Obzor 2020. i o njima svake godine izvješćuje Komisiju.
Glavni je pokazatelj „Udio sudjelujućih MSP-ova koji su uveli inovacije u poduzeće ili na tržište tijekom razdoblja projekta plus 3 godine”. Cilj je 50 %.
Ostali pokazatelji, koji se mogu dodatno razraditi i dopuniti u sporazumu o delegiranju između Komisije i Tajništva, odnose se na sljedeće:
Ulaganja i sufinanciranje zajedničkog programa Eurostars od strane sudjelujućih država; Učinkovitost programa (vrijeme do raspoloživosti rezultata ocjenjivanja); Napredak u pogledu integracije nacionalnih programa (uključujući ubrzanje postupka dodjele bespovratnih sredstava); Upravljačka integracija (uključujući jedinstveni sustav izvješćivanja i središnje ocjenjivanje) i financijska integracija (50 najviše rangiranih pojekata Eurostars uvijek se financira i provodi se standardna provjera financijske održivosti).
1.5.
Osnova prijedloga/inicijative
1.5.1.
Uvjeti koje treba ispuniti kratkoročno ili dugoročno
Program Eurostars-2 nadovezuje se na program Eurostars i provodi se u skladu s preporukama iz privremene ocjene.
Za uspostavu i provođenje programa Eurostars-2 potreban je doprinos Unije kako bi se omogućilo sufinanciranje aktivnosti sa sudjelujućim državama. Doprinos Unije ponajprije će se koristiti za sufinanciranje sudionika odabranih projekata programa Eurostars-2 po otvorenim pozivima na podnošenje prijedloga.
1.5.2.
Dodana vrijednost uključenja EU-a
Intervencijom EU-a pridonosi se kontinuitetu pravnog okvira unutar kojeg se financijska sredstva EU-a združuju s nacionalnim sredstvima u okrilju zajedničke strategije za poticanje zajedničkih međudržavnih projekata za istraživanje i razvoj i inovacije u korist MSP-ova koji provode istraživanja. Konkretno, sudjelovanje EU-a služi kao poticaj sudjelujućim državama Eurostarsa da nastave usklađivati i ujednačivati nacionalne programe (pravila i postupke) u skladu s Europskim istraživačkim prostorom te se njime osiguravaju poticaji za povećanje nacionalnih i industrijskih ulaganja u istraživanje i razvoj i inovacije u svim područjima znanosti i tehnologije. Time se pridonosi ciljevima strategije Europa 2020., na dobrobit perspektivnih MSP-ova koji provode istraživanja, koji bi u budućnosti mogli prerasti u velike europske poduzetnike. 
1.5.3.
Iskustva stečena na temelju sličnih aktivnosti u prošlosti
U privremenoj ocjeni iz 2010. zaključeno je da je Eurostars dobro usklađen s ciljevima strategije Europa 2020. i dobro se nadopunjuje s mogućnostima međudržavne suradnje koje se MSP-ovima nude u Sedmom okvirnom programu te da je privlačan ciljnoj skupini i da bi stoga trebalo razmotriti mogućnost nastavka programa i nakon 2013.
Dane su i sljedeće preporuke za poboljšanje: među ostalim da sudjelujuće države i Unija osiguraju potrebna sredstva za financiranje najvećeg mogućeg broja najviše rangiranih projekata, da se provedbeni postupci i pravila financiranja nastave racionalizirati i usklađivati na nacionalnoj razini, da se poboljša kvaliteta ocjena te da se vodi računa o brzini sklapanja ugovora kao jednom od prioritetnih pitanja.
Te su preporuke u cijelosti uzete u obzir pri oblikovanju programa Eurostars-2.
1.5.4.
Sukladnost i moguća sinergija s ostalim prikladnim instrumentima
Uz Eurostars-2 u Obzoru 2020. predviđen je i niz drugih instrumenata potpore MSP-ovima: posebni instrument za MSP-ove, „pristup financijskim instrumentima” te mogućnost sudjelovanja MSP-ova putem klasičnijih zajedničkih projekata.
Eurostars-2 je drukčiji, a istovremeno se nadopunjuje sa spomenutim inicijativama. 
Iako svaki od tih instrumenata odgovara na određene potrebe određene vrste MSP-ova i podupire ih u raznim razvojnim fazama istraživanja / poslovne ideje (visoka tehnološka spremnost u slučaju posebnih instrumenata za MSP-ove, potreba za zajmovima/kapitalom umjesto bespovratnih sredstava u slučaju financijskih instrumenata), ni jedan od njih nije posebno namijenjen MSP-ovima koji provode međudržavna istraživanja i ne pridonosi integraciji i usklađivanju nacionalnih programa kao što to čini Eurostars-2 na temelju članka 185. UFEU-a.
1.6.
Trajanje i financijski učinak
( Prijedlog/inicijativa ograničenog trajanja
•
(
Trajanje od 1. 1. 2014. do 31. 12. 2020. za odobrena sredstva za preuzimanje obveza i od 2014. do 2024. za odobrena sredstva za plaćanja. 
•
(
Financijski učinak od GGGG. do GGGG.
( Prijedlog/inicijativa neograničenog trajanja
•
Provedba s početnim razdobljem od GGGG. do GGGG.
•
nakon kojeg slijedi puna provedba.
1.7.
Predviđeni načini upravljanja

( Izravno centralizirano upravljanje Komisije
( Neizravno centralizirano upravljanje uz delegiranje provedbenih zadaća:
•
(
izvršnim agencijama
•
(
tijelima koja su osnovale Zajednice

•
(
nacionalnim tijelima iz javnog sektora / tijelima koja pružaju javne usluge
•
(
osobama kojima je povjerena provedba određenih djelovanja na temelju glave V. Ugovora o Europskoj uniji i koje su navedene u relevantnom temeljnom aktu u smislu članka 49. Financijske uredbe
( Podijeljeno upravljanje s državama članicama
( Decentralizirano upravljanje s trećim zemljama
( Zajedničko upravljanje s međunarodnim organizacijama (navesti)
Ako se navodi više načina upravljanja, treba navesti pojedinosti u odjeljku „Napomene”.
Napomene
Financijski doprinos EU-a zajedničkom programu plaća se posebnoj provedbenoj strukturi koja postupa u ime sudjelujućih država. Posebna provedbena struktura upravlja programom Eurostars-2 te prima, raspoređuje i prati financijski doprinos Unije. Struktura koju su odredile sudjelujuće države jest Tajništvo programa EUREKA. Upravna struktura detaljnije je opisana u Prilogu III. Odluci.
2.
MJERE UPRAVLJANJA
2.1.
Pravila praćenja i izvješćivanja
Navesti učestalost i uvjete.
U skladu s okvirnim programom za istraživanje i inovacije Obzor 2020., posebna upravljačka struktura prati provedbu programa Eurostars-2 na godišnjoj razini i o tome izvješćuje Komisiju.
Privremena ocjena provodi se nakon tri godine uz pomoć neovisnih stručnjaka. Konačnu ocjenu provode vanjski stručnjaci po završetku programa. Komisija će rezultate dostaviti EP-u i Vijeću.
2.2.
Sustav upravljanja i kontrole
2.2.1.
Utvrđeni rizici
1) Glavni rizici povezani su sa sposobnošću posebne provedbene strukture da upravlja proračunskim doprinosom Unije i učinkovitim praćenjem nacionalnih agencija koje sudjeluju u operativnoj provedbi programa.
2) Kao što je to slučaj i s drugim programima s velikom zastupljenošću MSP-ova, i ovdje postoji opasnost financijskih gubitaka s obzirom na specifičnost ciljne skupine programa Eurostars-2 (MSP) i neizravno centralizirano upravljanje.
3) Treći je rizik povezan sa sposobnošću uključenih država da učinkovito financiraju svoje doprinose programu.
2.2.2.
Predviđeni načini kontrole
Prvi se rizik ublažava činjenicom da je EU, koju zastupa Komisija, punopravni član upravne strukture programa Eureka koja nadzire posebnu upravljačku strukturu u svim pitanjima povezanima s Eurekom.
Kako bi umanjile 2. rizik, kako je navedeno u članku 13., sudjelujuće države u provedbi programa Eurostars-2 poduzimaju zakonodavne, regulatorne, administrativne i druge mjere potrebne za zaštitu financijskih interesa Unije. Sudjelujuće države posebice poduzimaju potrebne mjere kako bi osigurale puni povrat svih iznosa dugovanih Uniji.
Za 1. i 2. rizik vidi i poglavlje 2.3.
Što se tiče 3. rizika, doprinos Unije prosljeđuje se korisnicima putem financijskih agencija sudjelujućih država tek po predočenju dokaza o uplati nacionalnog doprinosa korisniku.
Osim toga, doprinos Unije ne može biti veći od jedne trećine doprinosa sudjelujućih država, a potpora Unije za administrativne rashode ne može iznositi više od 2 % ukupnog doprinosa Unije.
O dodatnim mjerama za ublažavanje rizika odlučit će se u okviru sporazuma o delegiranju između EU-a i Tajništva i bilateralnih sporazuma između Tajništva i nacionalnih financijskih tijela.
2.2.3.
Troškovi i koristi kontrola i očekivana stopa nepridržavanja
Sustavom kontrole uspostavljenim za potrebe provedbe programa mora se zajamčiti primjereno upravljanje rizicima u smislu djelotvornosti i učinkovitosti poslovanja te zakonitosti i pravilnosti temeljnih transakcija, uzimajući u obzir specifičnost programa Eurostars-2 kao javno-javnog partnerstva. Uzimajući u obzir administrativne i druge troškove kontrole na svim razinama, a posebno za sudionike, sustavom kontrole treba postići ravnotežu između povjerenja i kontrole, kako bi se njime na najbolji način pridonijelo ostvarenju ciljeva okvirnog programa Obzor 2020.
2.3.
Mjere za sprečavanja prijevara i nepravilnosti
Navesti postojeće ili predviđene mjere sprečavanja i zaštite.
U članku 6. Odluke o uspostavi programa EUROSTARS-2 navodi se da je uvjet za doprinos Unije da Tajništvo poštuje zahtjeve izvješćivanja iz članka 60. stavka 5. Uredbe (EU, Euratom) br. 966/2012. U skladu s člankom 11., Komisija može prekinuti, smanjiti ili obustaviti doprinos. 
Sporazumom o delegiranju između Komisije i Tajništva u skladu s člankom 61. Uredbe (EU, Euratom) br. 966/2012 predvidjet će se da Komisija nadzire aktivnosti Tajništva, ponajprije provođenjem revizija.
3.
PROCJENA FINANCIJSKOG UČINKA PRIJEDLOGA/INICIJATIVE
3.1.
Relevantni naslovi višegodišnjeg financijskog okvira i proračunske linije rashoda
· Postojeće proračunske linije
U skladu s redoslijedom naslova iz višegodišnjeg financijskog okvira i proračunskih linija.
	Naslov višegodišnjeg financijskog okvira
	Proračunska linija
	Vrsta 
rashoda
	Doprinos 

	
	08 02 02 03
Povećanje inovacija u malim i srednjim poduzećima (MSP)

	Dif./nedif.
(
)

	iz država EFTA-e


	iz država kandidatkinja


	iz trećih zemalja
	u smislu članka 18. stavka 1. točke (aa) Financijske uredbe 

	1.A
	
	Dif./nedif.
	DA
	DA
	DA
	DA


3.2.
Procjena učinka na rashode
3.2.1.
Sažetak procjene učinka na rashode
u milijunima EUR (na tri decimalna mjesta)
	Naslov višegodišnjeg financijskog okvira: 
	Broj
	Naslov: 1.a Konkurentnost za rast i zapošljavanje


	Glavna uprava: RTD
	
	
	Godina
2014.
	Godina
2015.
	Godina
2016.
	Godina
2017.
	Godina
2018.
	Godina
2019.
	Godina
2020.
	Godina
2021. - 2024.
	UKUPNO

	( Odobrena sredstva za poslovanje 
	
	
	
	
	
	
	
	
	

	Broj proračunske linije: 08 02 02 03
	Obveze
	(1)
	33,500
	35,000
	38,000
	41,000
	43,000
	46,000
	50,500
	
	287,000


	
	Plaćanja
	(2)
	4,000
	28,000
	30,000
	32,000
	34,000
	36,000
	40,000
	83,000
	287,000

	Broj proračunske linije
	Obveze
	(1.a)
	
	
	
	
	
	
	
	
	

	
	Plaćanja
	(2.a)
	
	
	
	
	
	
	
	
	

	Administrativna odobrena sredstva financirana iz omotnice pojedinih programa
 
	
	
	
	
	
	
	
	
	

	Broj proračunske linije
	
	(3)
	0,337
	0,344
	0,351
	0,358
	0,365
	0,372
	0,380
	
	2,505

	UKUPNO odobrena sredstva
za Glavnu upravu RTD
	Obveze
	=1+1a +3
	33,837
	35,344
	38,351
	41,358
	43,365
	46,372
	50,880
	
	289,505

	
	Plaćanja
	=2+2a
+3
	4,337
	28,344
	30,351
	32,358
	34,365
	36,372
	40,380
	83,000
	289,505

	
	
	
	
	
	
	
	
	
	
	
	


	( UKUPNO odobrena sredstva za poslovanje 
	Obveze
	(4)
	
	
	
	
	
	
	
	

	
	Plaćanja
	(5)
	
	
	
	
	
	
	
	

	( UKUPNO administrativna odobrena sredstva financirana iz omotnice za pojedine programe 
	(6)
	
	
	
	
	
	
	
	

	UKUPNO odobrena sredstva
iz NASLOVA<….>
višegodišnjeg financijskog okvira
	Obveze
	=4+ 6
	
	
	
	
	
	
	
	

	
	Plaćanja
	=5+ 6
	
	
	
	
	
	
	
	


Ako prijedlog/inicijativa utječe na više naslova:
	( UKUPNO odobrena sredstva za poslovanje 
	Obveze
	(4)
	
	
	
	
	
	
	
	

	
	Plaćanja
	(5)
	
	
	
	
	
	
	
	

	( UKUPNO administrativna odobrena sredstva financirana iz omotnice za pojedine programe 
	(6)
	
	
	
	
	
	
	
	

	UKUPNO odobrena sredstva 
iz NASLOVA 1. do 4.
 višegodišnjeg financijskog okvira
(referentni iznos)
	Obveze
	=4+ 6
	
	
	
	
	
	
	
	

	
	Plaćanja
	=5+ 6
	
	
	
	
	
	
	
	


	Naslov višegodišnjeg financijskog 
okvira 
	5.
	„Administrativni rashodi”


u milijunima EUR (na tri decimalna mjesta)
	
	
	
	Godina
2014.
	Godina
2014. 
	Godina
2016.
	Godina
2017.
	Godina
2018.
	Godina
2019.
	Godina
2020.
	2021. – 2024.
	UKUPNO

	Glavna uprava: RTD
	

	( Ljudski resursi
	
	
	
	
	
	
	
	
	

	( Ostali administrativni rashodi 
	
	
	
	
	
	
	
	
	

	UKUPNO GLAVNA UPRAVA RTD
	Odobrena sredstva 
	
	
	
	
	
	
	
	
	


	UKUPNO odobrena sredstva
za NASLOV 5.
višegodišnjeg financijskog okvira 
	(Ukupne obveze = ukupna plaćanja)
	
	
	
	
	
	
	
	
	


u milijunima EUR (na tri decimalna mjesta)
	
	
	
	2014.
	2015.
	2016.
	2017.
	2018.
	2019.
	2020.
	2021. – 2024.
	UKUPNO

	UKUPNO odobrena sredstva 
iz NASLOVA 1. do 5.
 višegodišnjeg financijskog okvira 
	Obveze
	33,837
	35,344
	38,351
	41,358
	43,365
	46,372
	50,880
	
	289,505

	
	Plaćanja
	4,337
	28,344
	30,351
	32,358
	34,365
	36,372
	40,380
	83,000
	289,505


3.2.2.
Procjena učinka na odobrena sredstva za poslovanje
· (
Prijedlog/inicijativa ne zahtijeva korištenje odobrenih sredstava za poslovanje
· (
Prijedlog/inicijativa zahtijeva korištenje odobrenih sredstava za poslovanje, kako je objašnjeno u nastavku:
Odobrena sredstva za preuzimanje obveza u milijunima EUR (na tri decimalna mjesta)
	Navesti ciljeve i outpute
(
	
	
	Godina
2014.
	Godina
2015.
	Godina
2016.
	Godina
2017.
	Godina
2018.
	Godina
2019.
	Godina
2020.
	UKUPNO

	
	

	
	Vrsta

	Prosječni trošak
	Broj
	Trošak
	Broj
	Trošak
	Broj
	Trošak
	Broj
	Trošak
	Broj
	Trošak
	Broj
	Trošak
	Broj
	Trošak
	Ukupni broj
	Ukupni trošak***

	POSEBNI CILJ br. 1
	
	
	
	
	
	
	
	
	
	
	
	
	
	
	
	

	- Output (* **)
	Projekti IR-a
	0,56
	180
	100,700
	205,000
	114,800
	240
	134,600
	275
	154,400
	325
	181,600
	375
	209,800
	450
	252,100
	2050
	1.148,000

	- Output
	
	
	
	
	
	
	
	
	
	
	
	
	
	
	
	
	
	

	- Output
	
	
	
	
	
	
	
	
	
	
	
	
	
	
	
	
	
	

	Međuzbroj za posebni cilj br. 1.
	
	
	
	
	
	
	
	
	
	
	
	
	
	
	
	

	POSEBNI CILJ br. 2…
	
	
	
	
	
	
	
	
	
	
	
	
	
	
	
	

	- Output
	
	
	
	
	
	
	
	
	
	
	
	
	
	
	
	
	
	

	Međuzbroj za posebni cilj br. 2.
	
	
	
	
	
	
	
	
	
	
	
	
	
	
	
	

	UKUPNI TROŠAK
	180
	100,700
	205
	114,800
	240
	134,600
	275
	154,400
	325
	181,600
	375
	209,800
	450
	252,100
	2050
	1.148,000


* Dio doprinosa EU-a može se koristiti za pokrivanje administrativnih troškova posebne provedbene strukture uz gornju granicu od 2 % doprinosa EU-a.
** Uz pretpostavku prosječnog troška projekata Eurostars od 1,4 milijuna EUR i prosječnu stopu javnog sufinaciranja od 40 %. Javnim sredstvima u iznosu od 0,56 milijuna EUR po projektu, uz ukupni proračun programa od 1 148 milijuna EUR (861 milijuna EUR iz sudjelujućih država projekta Eurostars-2 + 287 milijuna EUR doprinosa EU-a), može se financirati oko 2 050 projekata.
*** Doprinos EU-a ukupnim troškovima ne može biti veći od 287 milijuna EUR.
3.2.3.
Procjena učinka na administrativna odobrena sredstva
3.2.3.1.
Sažetak
· (
Prijedlog/inicijativa ne zahtijeva korištenje administrativnih odobrenih sredstava
· (
Prijedlog/inicijativa zahtijeva korištenje administrativnih odobrenih sredstava, kako je objašnjeno u nastavku:
u milijunima EUR (na tri decimalna mjesta)
	
	Godina
2014.
	Godina
2015.
	Godina
2016.
	Godina
2017.
	Godina
2018.
	Godina
2019.
	Godina
2020.


	NASLOV 5.
višegodišnjeg financijskog okvira
	
	
	
	
	
	
	

	Ljudski resursi 
	
	
	
	
	
	
	

	Ostali administrativni rashodi 
	
	
	
	
	
	
	

	Međuzbroj NASLOV 5.
višegodišnjeg financijskog okvira 
	
	
	
	
	
	
	


	Izvan NASLOVA 5.
 višegodišnjeg financijskog okvira

	
	
	
	
	
	
	

	Ljudski resursi 
	0,337
	0,344
	0,351
	0,358
	0,365
	0,372
	0,380

	Ostali 
administrativni rashodi
	
	
	
	
	
	
	

	Međuzbroj
izvan POGLAVLJA 5.
višegodišnjeg financijskog okvira 
	
	
	
	
	
	
	


	UKUPNO
	0,337
	0,344
	0,351
	0,358
	0,365
	0,372
	0,380


Potrebe za administrativnim sredstvima pokrit će se iz odobrenih sredstava koja su već dodijeljena Glavnoj upravi za upravljanje djelovanjem i/ili su preraspoređena unutar Glavne uprave, prema potrebi uz dodatne alokacije koje se mogu odobriti nadležnoj glavnoj upravi u okviru postupka godišnje raspodjele sredstava, uzimajući u obzir proračunska ograničenja.

3.2.3.2.
Procjena potreba za ljudskim resursima
· (
Prijedlog/inicijativa ne zahtijeva ljudske resurse.
· (
Prijedlog/inicijativa zahtijeva ljudske resurse, kako je objašnjeno u nastavku:
Procjenu izraziti u ekvivalentima punog radnog vremena
	
	2014.
	2015.
	2016.
	2017.
	2018.
	2019.
	2020.

	
	
	( Plan radnih mjesta (dužnosnici i privremeno osoblje)

	08 01 01 01 (Sjedište i predstavništva Komisije)
	
	
	
	
	
	
	

	08 01 01 02 (Delegacije)
	
	
	
	
	
	
	

	08 01 05 01 (Neizravno istraživanje)
	1,5
	1,5
	1,5
	1,5
	1,5
	1,5
	1,5

	10 01 05 01 (Izravno istraživanje)
	
	
	
	
	
	
	

	
	
	( Vanjsko osoblje (u ekvivalentima punog radnog vremena)


	08 01 02 01 (UD, AO, UNS iz „globalne omotnice”)
	
	
	
	
	
	
	

	08 01 02 02 (UD, AO, JED, LD i UNS u delegacijama)
	
	
	
	
	
	
	

	08 01 04 yy

	- u sjedištima
	
	
	
	
	
	
	

	
	- u delegacijama 
	
	
	
	
	
	
	

	08 01 05 02 (UD, UNS, AO – Neizravno istraživanje)
	2
	2
	2
	2
	2
	2
	2

	10 01 05 02 (UD, UNS, AO – Izravno istraživanje)
	
	
	
	
	
	
	

	Ostale proračunske linije (navesti)
	
	
	
	
	
	
	

	UKUPNO
	3,5
	3,5
	3,5
	3,5
	3,5
	3,5
	3,5


je relevantno područje politike ili relevantni naslov proračuna.
Potrebe za ljudskim resursima pokrit će se osobljem Glavne uprave koje je već raspoređeno na upravljanje djelovanjem i/ili preraspoređeno unutar Glavne uprave, prema potrebi uz dodatne alokacije koje se mogu odobriti nadležnoj glavnoj upravi u okviru postupka godišnje raspodjele sredstava, uzimajući u obzir proračunska ograničenja.
Opis poslova:
	Dužnosnici i privremeni djelatnici
	Sudjelovanje na sastancima upravnog tijela programa Eurostars 2 koji se održavaju u prostorima Tajništva programa Eureka (sastanci svih tijela u prosjeku se održavaju svaka dva mjeseca) 
Odobravanje godišnjeg plana rada
Praćenje provedbe na temelju godišnjih izvješća 
Koordinacija privremene i konačne ocjene i sastavljanje odgovora Komisije na te ocjene u obliku izvješća Komisije Parlamentu i Vijeću
(1,5 dužnosnika)

	Vanjsko osoblje
	Potpora pri sastavljanju sporazuma o delegiranju s posebnom provedbenom strukturom
Sastavljanje godišnje odluke o financiranju i pripadajuća plaćanja
Administrativna potpora 
(2 UD-a)


3.2.4.
Usklađenost s tekućim višegodišnjim financijskim okvirom
· (
Prijedlog/inicijativa usklađen(a) je s tekućim višegodišnjim financijskim okvirom.
· (
Prijedlog/inicijativa povlači za sobom reprogramiranje relevantnog naslova višegodišnjeg financijskog okvira.
Objasniti kakvo je reprogramiranje potrebno i navesti relevantne proračunske linije i pripadajuće iznose.
· (
Prijedlog/inicijativa zahtijeva primjenu instrumenta za financijsku fleksibilnost ili reviziju višegodišnjeg financijskog okvira
.
Objasniti što je potrebno i navesti relevantne naslove i proračunske linije s pripadajućim iznosima.
3.2.5.
Doprinosi trećih osoba
· Prijedlogom/inicijativom nije predviđeno sufinanciranje od strane trećih osoba.
· Prijedlogom/inicijativom predviđa se sufinanciranje kako je procijenjeno u nastavku:
Odobrena sredstva u milijunima EUR (na tri decimalna mjesta)
	
	Godina
2014.
	Godina
2015.
	Godina
2016.
	Godina
2017.
	Godina
2018.
	Godina
2019.
	Godina
2020.
	Ukupno
u milijunima EUR

	Navesti tko vrši sufinanciranje : države članice

	67,200
	79,800
	96,600
	113,400
	138,600
	163,800
	201,600
	861,000

	UKUPNO odobrena sredstva za sufinanciranje 
	67,200
	79,800
	96,600
	113,400
	138,600
	163,800
	201,600
	861,000


Podaci o sufinanciranju
Doprinos Unije troškovima poslovanja (bez troškova ocjene) programa Eurostars-2 može iznositi najviše 2 % ukupnog financijskog doprinosa Unije.
Doprinos Unije odgovara jednoj trećini doprinosa sudjelujućih država, a u svakom slučaju ne može biti veći od 287 milijuna EUR. 
Osim toga, projekte sufinanciraju organizacije koje sudjeluju u projektima za istraživanje i razvoj koji su odabrani po pozivima na podnošenje prijedloga organiziranima u okviru programa. Očekuje se da će to sufinanciranje iznositi prosječno 60 % primljenih javnih sredstava (ali to se razlikuje po sudjelujućim državama). 
3.3.
Procjena učinka na prihode
· (
Prijedlog/inicijativa nema financijski učinak na prihode.
· (
Prijedlog/inicijativa ima sljedeći financijski učinak:
(
na vlastita sredstva
(
na ostale prihode
�	U skladu s Preporukom Komisije 2003/361/EC od 6. svibnja 2003., MSP je poduzeće s manje od 250 zaposlenika i godišnjim prometom manjim od 50 milijuna EUR koje nije ovisno o većim poduzećima. Vidi �HYPERLINK "http://eur-lex.europa.eu/LexUriServ/LexUriServ.do?uri=OJ:L:2003:124:0036:0041:en:PDF"�http://eur-lex.europa.eu/LexUriServ/LexUriServ.do?uri=OJ:L:2003:124:0036:0041:en:PDF�.


�	MSP koji provodi istraživanja jest MSP koji ulaže najmanje 10 % prometa u aktivnosti istraživanja i razvoja ili kojemu barem 10 % ekvivalenata punog radnog vremena otpada na aktivnosti istraživanja i razvoja.


�	Bruto dodana vrijednost (BDV) obuhvaća amortizaciju te naknade za rad, kapital i poduzetnički rizik. BDV je iznos koji ostane kada se od prodaje ili prometa oduzmu intermedijarni troškovi.


�	SME performance review 2012 Report (Pregled uspješnosti MSP-ova), listopad 2012., http://ec.europa.eu/enterprise/policies/sme/facts-figures-analysis/performance-review/files/supporting-documents/2012/annual-report_en.pdf.


�	U Eurostars je u početku bilo uključeno 26 država članica EU-a i 5 zemalja pridruženih Sedmom okvirnom programu. Nakon priključenja Malte u listopadu 2010. u njemu sudjeluju sve države članice. Trenutačno u programu sudjeluje šest pridruženih država. To su Hrvatska, Island, Izrael, Norveška, Švicarska i Turska.


�	Eureka je europska međuvladina mreža koju je 1985. osnovala konferencija ministara 17 zemalja i država članica Europskih zajednica s ciljem potpore suradnji u području industrijskih istraživanja. Trenutačno obuhvaća 40 država članica i uz Eurostars podupire pojedinačne projekte, klastere te jedan krovni program.


�	Odluka br. 743/2008/EZ Europskog parlamenta i Vijeća od 9. srpnja 2008. o sudjelovanju Zajednice u programu za istraživanje i razvoj koji je poduzelo nekoliko država članica s ciljem podupiranja istraživanja i razvoja koje provode mala i srednja poduzeća. SL L 201, 30.7.2008., str. 58. Vidi �HYPERLINK "http://eur-lex.europa.eu/LexUriServ/LexUriServ.do?uri=OJ:L:2008:201:0058:0067:EN:PDF"�http://eur-lex.europa.eu/LexUriServ/LexUriServ.do?uri=OJ:L:2008:201:0058:0067:EN:PDF�.


�	Skupinom neovisnih stručnjaka predsjedala je gđa Laperrouze, bivša zastupnica u Europskom parlamentu i potpredsjednica Odbora za industriju, istraživanje i energetiku (ITRE) u Europskom parlamentu.


�	Potpuno izvješće: �HYPERLINK "http://ec.europa.eu/research/evaluations/pdf/archive/fp7-evidence-base/other_fp7_panel_evaluations/eurostars_programme_interim_evaluation.pdf"�http://ec.europa.eu/research/evaluations/pdf/archive/fp7-evidence-base/other_fp7_panel_evaluations/eurostars_programme_interim_evaluation.pdf�.


�	Izvješće Komisije Europskom parlamentu i Vijeću, Privremena ocjena zajedničkog programa Eurostars, Bruxelles, 8. travnja 2011., COM(2011) 186. Vidi �HYPERLINK "http://ec.europa.eu/research/evaluations/pdf/archive/other_reports_studies_and_documents/communication_eurostars.pdf"�http://ec.europa.eu/research/evaluations/pdf/archive/other_reports_studies_and_documents/communication_eurostars.pdf�.


�	Vidi �HYPERLINK "http://register.consilium.europa.eu/pdf/en/11/st11/st11030.en11.pdf"�http://register.consilium.europa.eu/pdf/en/11/st11/st11030.en11.pdf�.


�	COM (2011) 811 završna verzija.


�	Izvješća o radionicama objavljena su na internetu: �HYPERLINK "http://ec.europa.eu/research/horizon2020/pdf/workshops/innovation_in_small_and_medium_enterprises/summary_reports_workshops_on_21_june_and_12_july_2011.pdf#view=fit&pagemode=none"�http://ec.europa.eu/research/horizon2020/pdf/workshops/innovation_in_small_and_medium_enterprises/summary_reports_workshops_on_21_june_and_12_july_2011.pdf#view=fit&pagemode=none�.


�	Razgovori s 37 sudionika programa Eurostars, 17 nacionalnih ustanova za istraživanje i razvoj u 10 zemalja i više od 3 000 registriranih korisnika na stranicama za prijave Eurostarsa.


�	COM(2011.) 808 završna verzija od 30.11.2011.


�	COM(2011.) 809 završna verzija od 30.11.2011.


�	Navodi se okvirni iznos. Konačni iznos ovisi o stvarnom iznosu dodijeljenom Glavnoj upravi za istraživanje i inovacije za navedeni izazov/temu.


�	SL C, str. .[mišljenje EGSO-a]


�	COM(2010) 2020 završna verzija od 3. ožujka 2010. 


�	SL … [OP Obzor 2020.]


�	SL L 201, 30.7.2008., str. 58. 


�	COM (2011) 186 od 8. travnja 2011. 


�	SL L 124, 20.5.2003., str. 36.


�	SL … [PP Obzor 2020.]


�	COM (2010) 546 završna verzija od 6. listopada 2010.


�	COM (2012) 392 završna verzija od 17. srpnja 2012. 


�	SL L 298, 26.10.2012., str. 1.


�	SL L 362, 31.12.2012., str. 1.


�	SL … [Pravila za sudjelovanje Obzor 2020.]


�	Navodi se okvirni iznos; stvarni iznos ovisi o konačno dogovorenom iznosu za Glavnu upravu za istraživanje i inovacije (RTD) u okviru cilja „Inovacije u MSP-ovima” iz 2. dijela „Industrijsko vodstvo”, koji konačno odobrava proračunsko tijelo u završnoj verziji zakonodavne financijske izjave.


�	SL L 292, 15.11.1996., str. 2.


�	SL L 136, 31.5.1999., str. 1.


�	ABM = Activity-Based Management – upravljanje na temelju aktivnosti; ABB = Activity-Based Budgeting – izrada proračuna na temelju aktivnosti.


�	Kako je navedeno u članku 49. stavku 6. točki (a) ili (b) Financijske uredbe.


�	Pojedinosti o načinima upravljanja i upućivanja na Financijsku uredbu mogu se naći na internetskoj stranici BudgWeb: �HYPERLINK "http://www.cc.cec/budg/man/budgmanag/budgmanag_en.html"�http://www.cc.cec/budg/man/budgmanag/budgmanag_en.html�.


�	Kako je navedeno u članku 185. Financijske uredbe.


�	Dif. = diferencirana odobrena sredstva / nedif. = nediferencirana odobrena sredstva.


�	EFTA: Europsko udruženje slobodne trgovine. .


�	Države kandidatkinje i, prema potrebi, potencijalne države kandidatkinje sa Zapadnog Balkana.


�	Iznosi ovise o dogovoru u pogledu financijskog programiranja za proračunsku liniju 08 02 02 03.


�	Tehnička i/ili administrativna pomoć i rashodi kojima se podupire provedba programa i/ili djelovanja EU-a (nekadašnje linije „BA”), neizravno istraživanje, izravno istraživanje.


�	Tehnička i/ili administrativna pomoć i rashodi kojima se podupire provedba programa i/ili djelovanja EU-a (nekadašnje linije „BA”), neizravno istraživanje, izravno istraživanje.


�	UD = ugovorni djelatnik; LD = lokalni djelatnik; UNS = upućeni nacionalni stručnjak; AO = agencijsko osoblje ("Intérimaire"); JED = „Jeune Expert en Délégation” (mladi stručnjaci u delegacijama). .


�	Gornja granica za vanjsko osoblje obuhvaćeno odobrenim sredstvima za poslovanje (nekadašnje linije „BA”).


�	Vidi točke 19. i 24. Međuinstitucionalnog sporazuma.


�	Belgija, Bugarska, Češka Republika, Danska, Njemačka, Estonija, Irska, Grčka, Španjolska, Francuska, Italija, Hrvatska, Cipar, Latvija, Litva, Mađarska, Malta, Nizozemska, Austrija, Poljska, Portugal, Rumunjska, Slovenija, Finska i Švedska te Island, Izrael, Norveška, Švicarska i Turska.

